proxectonos/corpus_dominio_legal_administrativo_tmp huggingface dataset:
07/03/2014 | Administración LocalMunicipal
Brión
Exposición pública aprobación inicial da Ordenanza reguladora do servizo de axuda no fogar e os seus prezos públicos

O Pleno do Concello, en sesión de data 26 de febreiro de 2014, aprobou inicialmente a ordenanza reguladora do servizo de axuda no fogar do Concello de Brión e os seus prezos públicos. De conformidade co disposto no art.49 da Lei 7/85, do 2 de abril, reguladora das bases do réxime local, sométese o expediente ao trámite de información pública e audiencia aos interesados polo prazo de trinta días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se presentase dentro do prazo ningunha reclamación nin suxestión entenderase definitivamente adoptado o acordo ata entón provisional. Brión, 26 de febreiro de 2014 O alcalde José Luis García García
07/03/2014 | Administración LocalMunicipal
Culleredo
Medio, Obras e Servizos
UME/2013/486 Xestión Biomasa dona Mercedes Casas Pan

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2013/486 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA Oana Loredana Shenton Jaquete, 27 de febreiro de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
07/03/2014 | Administración LocalMunicipal
Oleiros
Persoal
Aprobación da relación de postos de traballo

O Pleno da Corporación, en sesión ordinaria que tivo lugar o día 31/01/2014 aprobou definitivamente o orzamento, as bases de execución e o cadro de persoal do Concello de Oleiros para o exercicio do ano 2014, publicándose no BOP da Coruña nº 23 do 04/02/2014, é polo que, de acordo coa normativa vixente, se procede a públicar integramente a relación de postos de traballo municipal. Oleiros, 24 de febreiro de 2014 A segunda tenente de alcalde delegada de persoal Miguel Teodoro Cristo Antonio Kotowski Kost
07/03/2014 | Administración LocalMunicipal
Cerceda
Secretaría
Baixa de oficio no padrón municipal de habitantes

ANUNCIO Baixa de oficio no padrón municipal de habitantes Esta Alcaldía comprobou que as persoas que se relacionan máis abaixo, empadroadas neste Concello, non residen neste termo municipal durante a maior parte do ano, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, ábrese un prazo de 15 días, que empezará a contar desde o día seguinte de publicar este anuncio no Boletín Oficial da Provincia da Coruña, para que as persoas interesadas presenten ante esta Alcaldía as alegacións que consideren oportunas respecto á súa situación no padrón de habitantes. Despois de que remate o dito prazo, informámolos de que continuaremos cos trámites relativos á baixa de oficio no padrón de habitantes de Cerceda. Cerceda, 27 de febreiro de 2014. O alcalde José García Liñares
07/03/2014 | Administración LocalMunicipal
Brión
Exposición pública aprobación inicial da Ordenanza reguladora da administración electrónica municipal

O Pleno do Concello, en sesión de data 26 de febreiro de 2014, aprobou inicialmente a ordenanza reguladora da administración electrónica municipal. De conformidade co disposto no art.49 da Lei 7/85, do 2 de abril, reguladora das bases do réxime local, sométese o expediente ao trámite de información pública e audiencia aos interesados polo prazo de trinta días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se presentase dentro do prazo ningunha reclamación nin suxestión entenderase definitivamente adoptado o acordo ata entón provisional. Brión, 26 de febreiro de 2014 O alcalde José Luis García García
13/03/2014 | Administración LocalMunicipal
San Sadurniño
Aprobación inicial de Ordenanza do SAF

Aprobada inicialmente polo Pleno deste Concello, en sesión celebrada o 1 de marzo de 2014 a “Ordenanza reguladora do servizo de axuda no fogar do Concello de San Sadurniño”, de conformidade co disposto no apartado b) do artigo 49 da Lei 7/1985, de 2 de abril, Reguladora das bases do réxime local, exponse ó público na Secretaría-Intervención municipal durante o prazo de trinta días hábiles, contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública, a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. San Sadurniño, 5 de marzo de 2014. O ALCALDE, Secundino García Casal.
13/03/2014 | Administración LocalMunicipal
Santiago de Compostela
Secretaría Xeral
Decreto ausencia sr. alcalde

Con data 5 de marzo de 2014, polo Sr. alcalde ditouse o seguinte decreto: “Por mor da miña ausencia os días 12, 13 e 14 de marzo de 2014, e co fin de asegurar o correcto funcionamento da alcaldía, e consonte ás atribucións que me confire o artigo 124.5 da LRBRL, Designar como Alcaldesa en funcións á primeira tenente de Alcalde, dona Reyes Leis Rodríguez, os días 12, 13 e 14 de marzo de 2014. Notifíquese o presente decreto á interesada.” Santiago de Compostela, 5 de marzo de 2014. O ALCALDE, ASDO: ANGEL BENITO CURRAS FERNANDEZ
13/03/2014 | Administración LocalMunicipal
San Sadurniño
Aprobación Regulamento administración electrónica

Aprobado inicialmente polo Pleno deste Concello, en sesión celebrada o 1 de marzo de 2014 o “Regulamento de administración electrónica do Concello de San Sadurniño”, de conformidade co disposto no apartado b) do artigo 49 da Lei 7/1985, de 2 de abril, Reguladora das bases do réxime local, exponse ó público na Secretaría-Intervención municipal durante o prazo de trinta días hábiles, contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar o citado Regulamento e presentar as reclamacións e suxerencias que estimen oportunas. Rematado o período de exposición pública, a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva do Regulamento a que se refire o referido acordo. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. San Sadurniño, 5 de marzo de 2014. O ALCALDE, Secundino García Casal.
13/03/2014 | Administración LocalMunicipal
Mugardos
Licitación obra: acondicionamento de viais municipais en Roibeiras-Lagoas, acceso nave municipal, O Monte, Casás, Baixada Beiramar, Mahía, Pontellas, O Galiñeiro, campo de fútbol e en Telleiras-Vilar

a) Organismo: Concello de Mugardos. b) Dependencia que tramita o expediente: Secretaría. c) Número expediente: 2014/C003/000002 a) Descrición do obxecto: “ACONDICIONAMENTO DE VIAIS MUNICIPAIS EN ROIBEIRAS-LAGOAS, ACCESO NAVE MUNICIPAL, O MONTE, CASÁS, BAIXADA BEIRAMAR, MAHÍA, PONTELLAS, O GALIÑEIRO, CAMPO DE FÚTBOL E EN TELLEIRAS-VILAR”. (Convenio de colaboración coa Deputación Provincial da Coruña- Xestión de Planes, núm.333/27.12.2013) b) Lugar de execución: Concello de Mugardos. c) Prazo de execución: tres (3) MESES. a) Tramitación: ordinaria b) Procedemento: aberto c) Forma: Procedemento aberto cun único criterio de valoración (factor prezo) Importe total: 78.049,48 EUROS (IVE incluído) a) Provisional: non se esixe b) Definitiva: 5% do prezo de adxudicación, excluído IVE Prego: Perfil do contratante (www.concellodemugardos.org) Copias do proxecto: Librería Balby.- r/Maria, 55.15620 MUGARDOS. Tf/fax: 981470834 Data límite de obtención de documentos: ata as 13.00 horas do dia anterior ó que remate o prazo de presenta-las proposicións. a) Clasificación: non se esixe. b) Outros requisitos: ver cláusula 12 do prego. a) Data límite de presentación: de 9,00 a 13.00 h. dentro do prazo de vinte e seis (26) dias naturais, a contar do seguinte ó da publicación do anuncio de licitación no Boletín Oficial da Provincia ou no Perfil do contratante. b) Documentación a presentar: a documentación presentarase en dous sobres pechados: - Sobre “A”, subtitulado: “Documentación”, conterá a documentación esixida na cláusula 12.1 do prego. No presente contrato non será necesaria a aportación inicial da documentación establecida neste apartado, substituíndose por unha declaración responsable do licitador indicando que cumpre as condicións establecidas legalmente para contratar coa administración. (Artigo 44. dous da Lei 14/2013, do 27 de setembro, de apoio aos emprendedores e a súa internacionalización). O licitador a cuio favor recaia a proposta de adxudicación deberá acreditar ante o órgano de contratación, previamente á adxudicación do contrato, a posesión e validez dos documentos esixidos. Modelo declaración xurada: Ver Perfil contratante. - Sobre “C”, subtitulado: “Oferta económica”, conterá a proposición económica formulada de conformidade co modelo que figura no anexo II do prego de cláusulas administrativas particulares. c) Lugar de presentación: 1º.- Entidade: Concello de Mugardos.2º.- Enderezo: Avda. de Galicia,45 3º.- Localidade e Código Postal: Mugardos 15620. Ver cláusula 15.1 do prego. Secretaria, no primeiro andar da Casa Consistorial. Serán por conta do adxudicatario. É de aplicación o prego de cláusulas administrativas particulares aprobado pola Xunta de Goberno Local o día 06.03.2014. Mugardos, 6 de marzo de 2014. O ALCALDE, ASDO) XOSÉ FERNÁNDEZ BARCIA
13/03/2014 | Administración LocalMunicipal
Cambre
Tarifas e reducións do programa “Mañanceiro”

O Pleno da Corporación, na súa sesión ordinaria do día 27 de febreiro de 2014, aprobou as tarifas e reducións do programa “Mañanceiro” de protección, vixilancia e almorzo aos escolares dos CEIP do Concello de Cambre que, para xeral coñecemento, se transcriben a continuación: O Concello de Cambre aboará, sobre o 100% do importe das tarifas por alumno, como regra xeral, o 20% do custo por alumno e o 80% restante, aboarase polos usuarios mediante o pago á entidade adxudicataria da correspondente tarifa. Así mesmo, o Concello de Cambre custeará o 100% do importe da tarifa de tres alumnos por centro, tras un informe de valoración remitido polos Servizos Sociais do Concello de Cambre. Este número de prazas poderán ser trasladadas a outro centro, no caso de que non houbera o servizo nalgún deles. Tamén custeará sobre as tarifas por alumno un 30% para outro número de alumnos que con base na seguinte baremación sumen 4 puntos ou máis: a) Con base nos ingresos económicos, segundo a renda “per cápita” mensual e en relación ao número de fillos que soliciten o programa: b) Por ser familia monoparental: 3 puntos No caso de familia numerosa aplicarase un 50% de desconto sobre a tarifa correspondente a cada un dos participantes, para o que a persoa que o solicite deberá achegar fotocopia do título de familia numerosa. Prevalecerá a redución de maior contía naqueles casos nos que ao solicitante se lle poida aplicar varios descontos. Cambre, 5 de marzo de 2014 O alcalde Manuel Rivas Caridad
13/03/2014 | Otras Entidades y Anuncios ParticularesUniversidades
Universidade da Coruña
Uxai de Socioloxía e Comunicación
Acordo de inicio de expediente de recadación de impagados por prezos públicos de matrícula

“Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime xurídico das administracións públicas e do procedemento administrativo común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución Reitoral de 27 de abril de 2012 sobre procedemento para a recadación de prezos públicos de matrícula, durante o prazo de dez días contados desde o seguinte ao da publicación deste anuncio, o interesado terá a súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Facultade de CC. da Comunicación, Campus de Elviña, na Coruña, telefono 981167000 extensión 4875, A Coruña, 26 de febreiro de 2014 Felicio Fernan Harguindey
13/03/2014 | Administración LocalMunicipal
Cee
Baixas de oficio no padrón de habitantes

ANUNCIO Por resolución da Alcaldía n.º 138/2014, de data 28 de febreiro de 2014, unha vez recibido o informe favorable da Sección Provincial da Coruña do Consello de Empadroamento, ordenouse a baixa de oficio no padrón municipal de habitantes, por inscrición indebida, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de poboación e demarcación territorial das entidades locais, aprobado polo Real decreto 1690/1986, do 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no art.59.5 da Lei 30/1992, do 26 de novembro, informándolles que contra a resolución referida, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-Administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos artigos 8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, o recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 28 de febreiro de 2014. A alcaldesa Zaira Rodríguez Pérez
13/03/2014 | Administración LocalMunicipal
Ortigueira
Secretaría
Aprobación da masa salarial do persoal laboral do Concello de Ortigueira

ANUNCIO APROBACIÓN DA MASA SALARIAL DO PERSOAL LABORAL DO CONCELLO DE ORTIGUEIRA O Concello Pleno, en sesión ordinaria do día 5 de marzo de 2014, en cumprimento do establecido no artigo 103, bis da Lei 7/1985, do 2 de abril, reguladora das bases de réxime local, aprobou a masa salarial do persoal laboral para o exercicio 2014, por un importe de 1.920.076,68 euros. O que se fai publico en cumprimento do disposto no punto 3 citado artigo 103. bis e aos efectos oportunos. Ortigueira, 5 de marzo de 2014. O alcalde Rafael J. Girón Martínez
13/03/2014 | Administración LocalMunicipal
Val do Dubra
Procedemento ordinario 15069/2014-D; emprazamento de interesados

Con rexistro de entrada neste Concello do 20 de febreiro de 2014, número de entrada 456, recibiuse oficio do Tribunal Superior de Xustiza de Galicia (Contencioso/Administrativo, Sección 4) no que se anuncia a interposición dun recurso contencioso-administrativo contra a aprobación definitiva ordenanza reguladora da taxa por aproveitamento especial de dominio público local, a favor de empresas explotadoras de servizos de subministracións de interese xeral do Concello de Val do Dubra, publicada no BOP do 05/12/2013. Os datos relativos ao recurso, recorrente e expediente administrativo ao que se refire son os seguintes: Procedemento: procedemento ordinario 15069/2014-D Recorrente: VODAFONE ESPAÑA S. A. (ANTES AIRTEL MÓVIL S. A.) Administración demandada: Concello de Val do Dubra Acto recorrido: aprobación definitiva ordenanza reguladora da taxa por aproveitamento especial de dominio público local, a favor de empresas explotadoras de servizos de subministracións de interese xeral do Concello de Val do Dubra. En cumprimento do artigo 49 da Lei 29/1998, do 13 de xullo, reguladora da xurisdición contencioso-administrativa, a publicación deste anuncio servirá de emprazamento a todas aquelas persoas que poidan aparecer como interesadas no procedemento enriba relacionado, emprazándoas para que poidan persoarse como demandados no prazo de nove días. Val do Dubra, 5 de marzo de 2014 O alcalde Ramón C. Varela Mariño
13/03/2014 | Administración LocalMunicipal
Ortigueira
Secretaría
Aprobación inicial de expediente de transferencia de crédito

O Concello Pleno, en sesión ordinaria realizada o día 5 de marzo de 2014, aprobou o expediente de modificacion do ornamento municipal de gastos prorrogado mediante transferencia de crédito entre partidas de distinto grupo de función por importe de 92.658,98 € O expediente permanecerá exposto ao público, mediante anuncio publicado no Boletín Oficial da Provincia e no taboleiro de edictos da Corporación, durante o prazo de quince días hábiles, a efectos da presentación de reclamacións ante o Pleno, segundo o disposto no artigo 179, en relación co 169, do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Ortigueira, 5 de marzo de 2014 O Alcalde Rafael J. Girón Martínez
13/03/2014 | Administración LocalMunicipal
Carral
Modificación puntual do acordo regulador nº 1 do prezo público por actividades deportivas, culturais, xuvenís e socioeducativas

A Xunta de Goberno Local do Concello de Carral, en uso da atribución delegada polo Pleno conforme os artigos 47 do Real Decreto Lexislativo 2/2004, do 5 de marzo, polo que se aproba o Texto refundido da lei reguladora das facendas locais, e 23.2 b) da Lei 7/1985, do 2 de abril, reguladora das bases do réxime local, aprobou por unanimidade dos seus membros presentes na súa sesión ordinaria do 28 de febreiro de 2014 a proposta de modificación puntual do acordo regulador nº 1 do prezo público por actividades deportivas, culturais, xuvenís e socioeducativas, modificando o seu artigo 4º. epígrafe 5, no que se refire aos cursos de monitor de tempo libre, que queda redactado como segue: O prezo público que se debe pagar ó Concello polos servizos deportivos, culturais, xuvenís e socieducativas municipais, cinguirase ás seguintes tarifas: “ Asemade, a Xunta de Goberno Local do Concello ordenou a publicación do acordo no Boletín Oficial da Provincia da Coruña. Contra o acordo que se publica, que pon fin á vía administrativa, as persoas interesadas poderán interpoñer recurso de reposición perante o Pleno do Concello no prazo dun mes, ou directamente recurso contencioso-administrativo perante o órgano desa xurisdición e no prazo establecidos na Lei 29/1998, do 18 de xuño, reguladora da Xurisdición Contencioso-Administrativa. Carral, 3 de marzo de 2014 O ALCALDE José Luis Fernández Mouriño
13/03/2014 | Administración LocalMunicipal
Cee
Delegación de funcións da alcaldesa

RESOLUCIÓN DA ALCALDESA N.º 159/2014 NOELIA CRISTINA BORDONAU LAZARE ______________________________________________________________________ Cee, 6 de marzo de 2014 Tendo previsto ausentarme do termo municipal o venres, día 7 de marzo de 2014. Vistos os artigos 21.3 da Lei 7/1985, do 2 de abril, reguladora das bases de réxime local, e 61, apartados 3 e 4, da Lei 5/1997, do 22 de xullo, de réxime local de Galicia, e de acordo con estes, RESOLVO: 1.º.–Delegar na 1.ª tenente de alcaldesa do Concello, dona Mary Cruz Ramzan Bennouis, as funcións que son propias do meu cargo durante o día venres 7 de marzo de 2014.2.º.–Que a presente delegación se comunique á 1.ª tenente de alcaldesa para o seu coñecemento e aceptación, que sexa publicada no Boletín Oficial da Provincia e se lle dea conta ao Pleno do Concello na primeira sesión que realice. Mándao e asínao a alcaldesa, constando a sinatura secretarial no presente acto para os únicos efectos de fe pública e recoñecemento da sinatura. A alcaldesa A secretaria Zaira Rodríguez Pérez Rocío Hermida Cancela
13/03/2014 | Administración LocalMunicipal
Miño
Aprobación de adaptación do Regulamento Municipal do Servizo de Axuda no Fogar do Concello de Miño ao Decreto 149/2013

O Pleno da Corporación municipal do Concello de Miño, na sesión celebrada o día 18 de febreiro de 2014, acordou aprobar inicialmente a adaptación do Regulamento Municipal do Servizo de Axuda no fogar do Concello de Miño ao Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo. De conformidade co establecido no artigo 49) da Lei 7/85, de 2 de abril, de Bases de Réxime Local, o expediente de referencia queda sometido a información pública e audiencia ós interesados polo prazo de 30 días hábiles contados a partir da publicación do presente anuncio no Boletín Oficial da Provincia. Durante o dito prazo os interesados poderán examinar o expediente nas oficinas municipais, situadas na rúa A Carreira, núm.38, dende as 9:00 ata as 14:00 horas e presentar as reclamacións que consideren convenientes. No caso de que non se presentara ningunha reclamación, o acordo elevarase a definitivo, e publicarase no Boletín Oficial da Provincia. Miño, 5 de marzo de 2014 A concelleira delegada da área de urbanismo, facenda e persoal (P. D., Resolución 34/2013, 24-01-2013) Eva Vilariño González
13/03/2014 | Administración LocalMunicipal
Ortigueira
Secretaría
Aprobación inicial do orzamento municipal para o exercicio 2014

Aprobado inicialmente polo Concello Pleno, en sesión ordinaria realizada o 5 de marzo de 2014, o Orzamento Xeral, Bases de Execución, e Cadro de Persoal para o exercicio económico 2014, exponse ao público o expediente polo prazo de quince días desde a publicación do presente anuncio, a efectos de reclamacións, de acordo co previsto no artigo 169 do Texto Refundido da Lei reguladora das facendas locais aprobado por Real Decreto Lexislativo 2/2004, de 5 de marzo. De conformidade co acordo adoptado, o orzamento considerarase definitivamente aprobado se durante o citado prazo non se presentan reclamacións. Ortigueira, 5 de marzo de 2014 O alcalde Rafael J. Girón Martínez
13/03/2014 | Administración LocalMunicipal
A Laracha
Contratación de subministro de contedores amarelos

Anuncio para a contratación do subministro de contedores amarelos para a recollida selectiva de residuos do Concello da Laracha Anuncio de procedemento aberto, para a adxudicación con multiplicidade de criterios de valoración e tramitación ordinaria, do contrato de subministro de contedores amarelos para a recollida selectiva de residuos do Concello da Laracha.1. Entidade adxudicadora: Concello da Laracha.2. Obxecto do contrato. a) Descrición do obxecto: subministración de 200 contedores amarelos para a recollida selectiva de residuos en varias parroquias do Concello da Laracha. b) Nomenclatura CPV: 34928480-6. c) Lugar de execución: en diferentes zonas do termo municipal da Laracha. d) Prazo de execución: dous (2) meses.3. Tramitación, procedemento e forma de adxudicación. a) Tramitación: ordinaria. b) Procedemento: aberto. c) Forma: multiplicidade de criterios de valoración.4. Orzamento. a) Orzamento máximo de licitación: 34.000,00 € (IVE engadido); 28.099,17 € máis 5.900,83 € de IVE. b) Revisión de prezos: aplicarase sobre o importe do contrato, e levarase a cabo de conformidade co establecido nos artigos 89 e seguintes do TRLCSP.5. Garantías. a) Provisional: non se esixe. b) Definitiva: 5% do importe de adxudicación correspondente a unha anualidade, excluído o IVE.6. Obtención de documentación e información. a) Entidade: Departamento de Secretaría do Concello e no perfil do contratante www.concellolaracha.com. b) Domicilio: Avda. Finisterre, s/n, Torás. c) Localidade e código postal: A Laracha - 15145. d) Teléfono 981 605001. e) Telefax 981 606331. f) Data límite de obtención de documentos e información: ata as 14.00 horas do día en que finaliza o prazo de presentación de ofertas.7. Requisitos específicos do contratista. a) Clasificación: non se esixe. b) Acreditación solvencia económica e financeira, solvencia técnica e profesional: polos medios sinalados no prego de cláusulas administrativas.8. Criterios de valoración: os sinalados no prego de cláusulas administrativas.9. Presentación das ofertas. a) Data límite de presentación: 15 días, a contar dende o seguinte ao de publicación do presente anuncio no BOP. b) Documentación a presentar: a especificada no prego de cláusulas administrativas particulares. c) Lugar de presentación: Rexistro Xeral do Concello e outros sinalados no artigo 38 da Lei 30/1992.10. Apertura das ofertas. a) Entidade: Concello. b) Domicilio: praza do Concello, s/n - A Laracha. c) Data e hora: Indicarase cunha antelación mínima de dous días hábiles no perfil do contratante.11. Gastos de publicación dos anuncios de licitación: serán por conta do adxudicatario. A Laracha, 3 de marzo de 2014. O alcalde José Manuel López Varela
13/03/2014 | Administración LocalMunicipal
Brión
Anuncio de contratación de subministro de gasóleo

Resolución da Alcaldía do Concello de Brión pola que se anuncia procedemento aberto cun único criterio de adxudicación para a contratación do subministro de gasóleo. a) Organismo: Concello de Brión. b) Dependencia que tramita o expediente: Secretaría.2. Obxecto do contrato: Subministro de gasóleo A para os vehículos e maquinaria municipais e de gasóleo C para calefacción de centros públicos municipais do Concello de Brión.3. Prazo de execución: Dous anos. a) Tramitación: ordinaria. b) Procedemento: aberto (cun único criterio de adxudicación: prezo máis baixo). 5. Presuposto máximo de licitación: Non se establece por estar subordinado o consumo efectivo de combustible ás necesidades reais do Concello, non podendo exceder dos créditos consignados no orzamento nos termos previstos na cláusula 2 do prego de cláusulas administrativas.6. Garantía provisional: non se esixe.7. Garantía definitiva: non se esixe.8. Presentación das ofertas ou das solicitudes de participación: Dentro de prazo de 15 días naturais contados desde o día seguinte ao da publicación deste anuncio no BOP. a) Lugar de presentación: Rexistro do Concello de Brión. Praza do Concello 1.15865 Brión. Os gastos correspondentes aos anuncios da licitación serán por conta do adxudicatario.10. Información: Perfil de contratante: www.concellodebrion.org Brión, 6 de marzo de 2014 O alcalde José Luis García García
13/03/2014 | Administración LocalMunicipal
Miño
Aprobación das tarifas de aplicación aos servizos urbanos de taxi

O Pleno da Corporación municipal do Concello de Miño, na sesión celebrada o día 18 de febreiro de 2014, adoptou o seguinte acordo: Aprobar provisionalmente a aplicación das tarifas de Auto-Taxis, establecendo os prezos que a constinuación se relacionan: - TARIFA 1: Aplicable en días laborables de 06:00 a 22:00 horas. A Baixada de Bandeira, o importe inicial, inclúe un recorrido de 1.700 metros ou tempo semellante. - TARIFA 2: Aplicable en días laborables de 22:00 a 6:00 horas, de Luns a Venres, os sábados dende as 15:00 horas a 06:00 horas do primeiro día laborable, domingos, festivos, 24 e 31 de Decembro, as 24 horas. A Baixada de Bandeira, o importe inicial, inclúe un recorrido de 1.700 metros ou tempo semellante. · Agás as cadeiras de minusválidos e nenos. · Agás cans guías · O importes con IVA, inclúen o 10% O presente acordo quedará exposto ó público polo prazo de 30 días hábiles, a contar a partir da publicación deste edicto no Boletín Ofical da Provincia, a fin de que os interesados poidan examina-lo expediente e presenta-las reclamacións que consideren oportunas. Miño, 5 de marzo de 2014 A concelleira delegada da área de urbanismo, facenda e persoal (P. D., Resolución 34/2013, 24-01-2013) Eva Vilariño González
13/03/2014 | Administración LocalMunicipal
Ortigueira
Secretaría
Aprobación inicial de modificación do artigo 6 da Ordenanza fiscal número 15 reguladora da taxa por postos, barracas, casetas de venda, atraccions en terreos de uso publico e industrias na rúa e ambulantes e rodaxe cinematográfico

O Pleno do Concello de Ortigueira, en sesión ordinaria do día cinco de marzo de dous mil catorce, acordou a aprobación inicial da modificación do artigo 6 da Ordenanza fiscal número 15 reguladora da taxa por postos, barracas, casetas de venda, atraccións en terreos de uso público e industrias na rúa e ambulantes e rodaxe cinematografico De conformidade co disposto no artigo 17 do texto refundido da Lei reguladora das facendas locais, sométese o expediente a información pública polo prazo de trinta días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo, considerarase aprobado definitivamente o devandito acordo. Ortigueira, 5 de marzo de 2014 O alcalde Rafael J. Girón Martínez
13/03/2014 | Administración LocalMunicipal
Noia
Administración Financeira. Intervención
Anuncio aprobación bases VII Concurso de Pintura ao aire libre “Juan José Fernández Leiceaga (Sesé)”

- Faise público que por Resolución do alcalde número 689/2014 apróbanse as bases reguladoras do VII concurso de pintura ao aire libe “Antonio Horacio Angelo Antonio Serrulla Chakouri (Sesé)”, que se celebrará con motivo das festas de San Marcos 2014, o día 26 de abril de 2014. Bases que están ao público no Taboleiro de Edictos do Concello situado na rúa Rosalía de Castro núm 2 de Noia; onde se poderán consultar en horario de 8:00 a 15:30 horas de luns a venres, e sábados de 10:30 a 13:00 horas, ata o día 26 de abril de 2013 e durante o cal todas as persoas interesadas poderán formular as alegacións ou suxestións que estimen pertinentes. Noia, 3 de marzo de 2014 O alcalde Rafael García Guerrero
13/03/2014 | Administración LocalMunicipal
Ortigueira
Secretaría
Aprobación inicial de modificación da Ordenanza reguladora do funcionamento do servizo de axuda no fogar

O Pleno do Concello de Ortigueira, en sesión ordinaria do día cinco de marzo de dous mil catorce, acordou a aprobación inicial da modificación da ordenanza reguladora do funcionamento do servizo de axuda no fogar De conformidade co disposto no artigo 17 do texto refundido da Lei reguladora das facendas locais, sométese o expediente a información pública polo prazo de trinta días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo, considerarase aprobado definitivamente o devandito acordo. Ortigueira, 5 de marzo de 2014 O alcalde Rafael J. Girón Martínez
13/03/2014 | Administración LocalMunicipal
Sada
Servizos Económicos
Aprobación provisional da modificación da ordenanza fiscal nº 37 reguladora da taxa polo SAF

O Pleno do Concello de Sada, en sesión celebrada o pasado 30 de xaneiro de 2014, acordou a aprobación provisional da modificación da ordenanza fiscal nº 37, reguladora da taxa polo SAF. En aplicación das previsións contidas no artigo 17 do R. D. Lexíslativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente exponse ao público durante trinta días a contar dende a publicación de anuncio no BOP, prensa diaria e taboeiro de anuncios da corporación. Dentro dese periodo os interesados poderán examinar o expediente e presentar as reclamacións que estimen oportunas. Transcorrido o citado prazo sen se presentar reclamacións o acordo considerarase definitivamente aprobado. Sada, 6 de marzo de 2014 O alcalde Ernesto Anido Varela
13/03/2014 | Administración LocalMunicipal
A Capela
Aprobación definitiva do expediente de modificación de créditos número 1/2014

ANUNCIO Unha vez aprobado definitivamente o expediente de modificación de créditos número 1/2014, dentro do vixente orzamento municipal, por un importe de trinta e un mil noventa e oito euros e corenta e un céntimos de euro (31.098,41 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais, faise público que, despois de dito expediente, o resumo por capítulos do estado de gastos queda do seguinte xeito: A Capela, 6 de marzo de 2014. O alcalde Manuel Meizoso López
13/03/2014 | Administración LocalMunicipal
Muxía
Instalación e apertura de restaurante na Avda. López Abente, de Muxía

Ana Belén Lema Marcote comunica a instalación e apertura de local con destino a restaurante na Avda. López Abente, 34 de Muxía. O expediente queda exposto ao público durante 10 días a efectos de audiencia a posibles interesados/as. Muxía, 6 de marzo de 2014. O alcalde Félix Porto Serantes
13/03/2014 | Administración LocalMunicipal
San Sadurniño
Modificación de Ordenanza Fiscal nº 20

O Pleno deste Concello, en sesión celebrada o 1 de marzo de 2014, aprobou inicialmente a modificación da Ordenanza Fiscal nº 20, reguladora da Taxa por tramitación de documentos urbanísticos. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, o acordo de que se trata entenderase elevado a definitivo, segundo o disposto no referido artigo 17, apartado terceiro. San Sadurniño, 5 de marzo de 2014. O ALCALDE, Secundino García Casal.
13/03/2014 | Administración LocalMunicipal
Sada
Alcaldía
Aprobación definitiva da modificación do Regulamento Orgánico Municipal

Aprobada definitivamente polo Pleno da Corporación, en sesión celebrada o día 30-1-2014, a modificación do Regulamento Orgánico Municipal, de conformidade co establecido no artigo 70.2 da Lei 7/85, do 2 de abril, Reguladora das Bases do Réxime Local, procédese á publicación íntegra do acordo e da modificación correspondente, que entrará en vigor, unha vez pasado o prazo previsto no artigo 65.2 da Lei 7/85, o día seguinte ao da súa inserción no Boletín Oficial da Provincia: “1º.- Desestimar a alegación presentada por D. Ignacio Borja Mancebo Chipana, de conformidade co informe emitido, por non referirse ao obxecto da modificación do Regulamento Orgánico municipal de que se trata.- 2º.- Aprobar definitivamente a modificación do artigo 3 do Regulamento Orgánico municipal aprobada inicialmente na sesión plenaria de 28-11-2013, polo que o texto definitivo de dito precepto é o que a continuación se transcribe: 1. Son órganos necesarios do Concello: - O Alcalde. - Os Tenentes de Alcalde. - O Pleno. - A Xunta de Goberno Local. - A Comisión Especial de Contas. - As Comisións Informativas 2.- Poderán existir na organización municipal os seguintes órganos complementarios: -Os Concelleiros -Delegados. -Os Alcaldes de Barrio. -A Xunta de Portavoces. -A Comisión Especial de Suxestións e Reclamacións. -As Comisións Informativas Especiais”.- 3º.- Publicar este acordo xunto co texto íntegro da modificación do Regulamento Orgánico no Boletín Oficial da Provincia e no taboleiro de anuncios do Concello, para a súa entrada en vigor unha vez que transcorra o prazo ao que se refire o artigo 70.2 en relación co artigo 65.2 da Lei 7/1985, de 2 de abril”.- Por tratarse dunha disposición administrativa de carácter xeral, non procede contra a mesma recurso en vía administrativa, se ben os interesados poderán interpoñer recurso contencioso-administrativo no prazo de dous meses, contados a partir do día seguinte ao da publicación deste anuncio no Boletín Oficial da Provincia, perante a Sala do Contencioso Administrativo do Tribunal Superior de Xustiza de Galicia. Poderán, así mesmo, interpoñer calquera outro recurso que estimen procedente.- Sada, 05 de marzo de 2014 O Alcalde, Asdo.: Ernesto Anido Varela
13/03/2014 | Administración LocalMunicipal
Ortigueira
Secretaría
Aprobación inicial de modificación da Ordenanza fiscal número 17 reguladora da taxa por prestacion de servizos na piscina e instalacións deportivas

O Pleno do Concello de Ortigueira, en sesión ordinaria do día cinco de marzo de dous mil catorce, acordou a aprobación inicial da modificación da Ordenanza fiscal número 17 reguladora da taxa por prestación de servizos na piscina e instalacións deportivas De conformidade co disposto no artigo 17 do texto refundido da Lei reguladora das facendas locais, sométese o expediente a información pública polo prazo de trinta días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo, considerarase aprobado definitivamente o devandito acordo. Ortigueira, 5 de marzo de 2014 O alcalde Rafael J. Girón Martínez
13/03/2014 | Administración LocalMunicipal
Oza-Cesuras
Derrogación da Ordenanza fiscal reguladora da taxa por licenzas urbanísticas de Cesuras

A Comisión Xestora do Concello de Oza-Cesuras, en sesión celebrada o 28 de febreiro de 2014, acordou: Primeiro.- Derrogar a “Ordenanza fiscal reguladora de la tasa por licencias urbanísticas” do antigo concello de Cesuras. Segundo.- Publicar este acordo no BOP da Coruña, para xeral coñecemento e aos efectos oportunos. Oza-Cesuras, 6 de marzo de 2014 O PRESIDENTE DA COMISIÓN XESTORA Asdo./ José Pablo González Cacheiro
13/03/2014 | Administración LocalMunicipal
Sada
Servizos Económicos
Aprobación inicial da modificación de créditos nº 3/2014, crédito extraordinario 1/2014

O Pleno do Concello, en sesión celebrada o día 27 de febreiro de 2014, aprobou inicialmente a modificación orzamentaria número 03/2014, na modalidade de crédito extraordinario 01/2014. En cumprimento do disposto no artigo 177.2 e, por remisión do mesmo, no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais (TRLRFL), así como no artigo 38.2 e, por remisión do mesmo, no artigo 20.1 do Real Decreto 500/1990, do 20 de abril, exponse ao público o dito expediente na Secretaría Xeral deste Concello durante o prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, a fin de que os interesados poidan examinalo e presentar as reclamacións ante o Pleno que estimen oportunas nos termos establecidos nos artigos 170 e 22, respectivamente, dos mencionados TRLRFL e R. D. 500/1990. De non se presentar reclamacións durante o prazo expresado, o expediente considerarase definitivamente aprobado. Sada, a 6 de marzo de 2014. O Alcalde Ernesto Anido Varela
17/03/2014 | Administración LocalMunicipal
Rianxo
Secretaría
Anuncio de rectificación de ficheiro de inscrición de actividades deportivas

ANUNCIO En sesión plenaria do 27/02/2014 adoptáronse os seguintes acordos en relación aos ficheiros de protección de datos de caracter persoal - en base ao regulamento municipal de protección de datos de caracter persoal publicado no BOP do día 25/01/2011- que se publican en cumprimento do estipulado no artigo 53.4 do Regulamento de desenvolvemento da Lei orgánica 15/1999, do 13 de decembro, de protección de datos de caracter persoal. FICHEIRO RECTIFICADO FICHEIRO: INSCRICIÓN EN ACTIVIDADES DEPORTIVAS a) FINALIDADE E USOS PREVISTOS DO FICHEIRO. Inscricións de actividades deportivas (campamentos de verán, actividades deportivas en xeral….) Usos: deportes. b) PERSOAS OU COLECTIVOS SOBRE OS QUE SE PRETENDE OBTER DATOS DE CARÁCTER PERSOAL OU QUE RESULTEN OBRIGADOS A SUBMINISTRALOS. Solicitantes e beneficiarios. Representantes legais, pais e titores. c) PROCEDEMENTO DE RECOLLIDA DE DATOS. O propio interesado ou o seu representante legal mediante: enquisas, declaración oral, formularios, transmisión electrónica. d) ESTRUTURA BÁSICA DO FICHEIRO E TIPO DE DATOS. Datos identificativos: NIF/DNI, nome e apelidos, dirección, teléfono, firma/impresións dixitais, fotografías. Outros datos especialmente protexidos: saúde (recadados con consentimento expreso do afectado) e datos bancarios. Datos de características persoais: estado civil, familia, data e lugar de nacemento, idade, sexo, nacionalidade. e) CESIÓNS DE DATOS DE CARÁCTER PERSOAL E TRANSFERENCIAS DE DATOS A PAÍSES TERCEIROS. Organizacións relacionadas directamente co responsable, asociacións, etc (existe consentimento dos afectados). Organismos da Seguridade Social, outros órganos da Administración do Estado, asociacións e organizacións sen ánimo de lucro, bancos, caixas de aforro e caixas rurais. Non se realizan ou non están previstos tratamento de datos fora do territorio do Espazo Económico Europeo. A cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. f) ÓRGANO RESPONSABLE DO FICHEIRO. A persoa que exerza o posto de Alcaldía do Concello de Rianxo, como responsable superior de todo o persoal e impulsor de tódolos servizos administrativos; dito ficheiro manterase, conservarase e actualizarase polo persoal da área de deportes. g) DEREITOS DE ACCESO, RECTIFICACIÓN, CANCELACIÓN E OPOSICIÓN. O persoal da área de deportes será perante quen se poderán executar os dereitos de acceso, rectificación, cancelación e oposición destes datos. h) SISTEMA DE TRATAMENTO: mixto i) NIVEL DE PROTECCIÓN. As medidas de seguridade para este ficheiro son de carácter alto. Rianxo, 28 de febreiro 2014 O alcalde Adolfo Muíños Sánchez
17/03/2014 | Administración LocalMunicipal
Ames
Notificación por edito de requirimento de retirada de vehículos abandonados da rúa por parte dos seus propietarios

Unha vez intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, aos titulares dos vehículos que figuran no anexo I, sen que puidera ser realizada, procédese á súa notificación mediante anuncio no Boletín Oficial da Provincia e remisión ao taboleiro de edictos do concello do seu último domicilio. Requíreselle aos titulares dos vehículos que figuran no anexo I para que nun prazo de 15 días, contados a partires do día seguinte á data de publicación deste anuncio no BOP, se proceda á retirada do vehículo da vía pública no que se atopa en situación de abandono, tendo sido esta circunstancia notificada de forma infrutuosa nos seus domicilios. Se non procederan os propietarios dos vehículos a súa retirada no prazo concedido (15 días), procederá este Concello á súa retirada e depósito no lugar habilitado ao efecto, ao amparo do previsto no artigo 85 da Lei 18/2009, de 23 de novembro, pola que se modifica o Texto Articulado da Lei sobre Tráfico, Circulación de Vehículos a Motor e Seguridade Vial, aprobado polo Real Decreto Lexislativo 339/1990, de 2 de marzo. A retirada e depósito dos vehículos por parte deste Concello, ademais de orixinar a liquidación de taxas previstas na Ordenanza fiscal reguladora da taxa por actividades e servizos relacionados coa hixiene urbana, pode ser motivo suficiente para a instrución de expediente sancionador, nos termos establecidos na Lei 22/2011, de 28 de xullo, de residuos e solos contaminados. Advírteselle aos propietarios dos vehículos que con independencia de todo o exposto, o abandono de vehículos constitúe unha infracción de carácter administrativo tipificada na lei 22/2011, de 28 de xullo, de residuos e solos contaminados. Este anuncio ten carácter de notificación expresa e individualizada, e o expediente completo estará á disposición dos seus titulares no departamento municipal de secretaría de luns a venres de 9 a 14 horas. Ames, 12 de febreiro de 2014 O alcalde Santiago V. Amor Barreiro
17/03/2014 | Otras Entidades y Anuncios ParticularesUniversidades
Universidade da Coruña
Escola Politécnica Superior
Inicio de expediente de recadación de prezos públicos de matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXAP-PAC), e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da resolución reitoral da Universidade da Coruña, do 27 de abril de 2012, sobre procedemento para a recadación de prezos públicos de matrícula, durante o prazo de dez días, contados desde o día seguinte ao da publicación deste anuncio, o/a interesado/a terá á súa disposición o expediente para que, de acordo co artigo 84 da LRXAP-PAC, poida alegar e presentar os documentos/xustificantes que estime pertinentes ante a Administración da Escola Politécnica Superior, campus de Esteiro, en Ferrol, teléfono 981 167 000, extensión 3227. Ferrol, 10 de marzo de 2014. Asdo: Alberto Ramil Rego Director da Escola Politécnica Superior ANEXO
17/03/2014 | Administración LocalMunicipal
Cabana de Bergantiños
Información pública. Contrucción de tanatorio en As Revoltas - Canduas

Solicitada por don Vicente Esteban Chatfield Dahi en representación de Tanatorios Pombo Vázquez, S. L., licenza municipal para construcción de tanatorio en As Revoltas- Canduas, neste termo municipal, na parcela 616 do polígono 25 do catastro, acordouse, de conformidade co artigo 86 da 30/1992, de 26 de novembro, de réxime xurídico das administracións públicas e do procedemento administrativo común, abrir un prazo de exposición pública por un prazo de vinte (20) días mediante anuncio no BOP e no taboleiro de anuncios deste Concello, para que quen se considere afectado dalgún xeito pola actividade que se pretende establecer, poida alegar o que considere oportuno. O prazo de exposición pública considerarase aberto desde o día seguinte ao da publicación do anuncio e rematará transcurridos vinte (2 0) días desde o día seguinte ao da publicación do anuncio no BOP. O expediente estará á disposición do público na Secretaría do Concello en horario de 9.00 a 14.00 horas. Cabana de Bergantiños, 6 de marzo de 2014. O ALCALDE Asdo: José Muíño Domínguez